Norðurlendingar, ið arbeiða undir FAS-skipanini Norðurlenskir løntakarir í FAS-skipanini hava rætt til barsilspening, um trygging er teknað frammanundan. Tú kanst tekna sjálvbodna trygging, um tú: hevur A-inntøku til avmarkaða skattskyldu undir FAS-skipanini, og er búsitandi í einum av hinum Norðurlondunum, og eftir norðurlendska sáttmálanum um sosiala trygd er fevndur av føroyskari lóggávu, ella er búsitandi í Danmark ella Grønlandi, og eftir danskari ella grønlandskari lóggávu ikki hevur rætt til barsilspening Tryggingargjald Tryggingin kostar kr. 500 árliga fyri hvønn tryggjaðan. Gjaldið verður rindað TAKS, ið umsitur inngjaldið. Tryggingin kann teknast frá tí degi tú ert farin at sigla við skipi, ið er skrásett í Føroya Altjóða Skipaskrá. Uppsøgn av trygging Tú hevur rætt at siga upp tryggingina við einari uppsagnarfreist uppá ein mánað. Skrivlig uppsøgn skal vera Barsilsskipanini í hendi seinast í mánaðinum frammanundan tí fyrsta, sum uppsagnarfreistin skal byrja.